POLJOPRIVREDNI INSTITUT OSIJEK

JUŽNO PREDGRAĐE 17

31000 OSIJEK

MATIČNI BROJ: 03058239

OIB: 03665720049

RAZINA: 11

ŠIFRA DJELATNOSTI: 7219

RAZDJEL: 080

ŠIFRA GRADA/OPĆINE: 312

BILJEŠKE

UZ FINANCIJSKE IZVJEŠTAJE ZA RAZDOBLJE

OD 1. SIJEČNJA DO 31. PROSINCA 2021. GODINE

OPĆENITO O INSTITUTU

Poljoprivredni institut Osijek je javni znanstveni institut u Republici Hrvatskoj iz znanstvenog područja biotehničkih znanosti koji kroz znanstveno-istraživački rad i pronalaženje inovativnih rješenja doprinosi razvoju i unaprijeđenju znanosti (biljne znanosti) i poljoprivredne proizvodnje.

Institut ostvaruje znanstvene programe od strateškog interesa za Republiku Hrvatsku, u suradnji s visokim učilištima uspostavlja znanstvenu infrastrukturu od interesa za cjelokupni sustav znanstvene djelatnosti i visokog obrazovanja i sudjeluje u procesu visokog obrazovanja.

Institut želi osigurati i razvijati izvrsnost u primjenjenim i razvojnim istraživanjima iz područja biljnih znanosti i time unaprijediti proizvodnju hrane i bioenergije, prateću industriju i gospodarenje prirodnim izvorima u regionalnom, nacionalnom i europskom kontekstu.

Poljoprivredni institut Osijek zapošljava 131 zaposlenika na neodređeno vrijeme, od toga 36 doktora znanosti, 1 magistra znanosti te 26 djelatnika sa visokom stručnom spremom. Za obavljanje sezonskih poslova u razdoblju od mjeseca ožujka do mjeseca studenog Institut zapošljava prosječno 100 sezonskih radnika.

Znanstveno-istraživački, stručni i proizvodni rad organiziran je kroz osam znanstvenih odjela, dvije službe i jednu radnu jedinicu:

* Odjel za oplemenjivanje i genetiku strnih žitarica u čijem sastavu se nalazi farinološki laboratorij i laboratorij za analizu pivarskog ječma i slada
* Odjel za oplemenjivanje i genetiku kukuruza
* Odjel za oplemenjivanje i genetiku industrijskog bilja
* Odjel za oplemenjivanje i genetiku krmnog bilja
* Odjel za voćarstvo – u čijem sastavu se nalazi laboratorij za kulturu tkiva
* Odjel za sjemenarstvo - u čijem sastavu se nalazi laboratorij za ispitivanje kakvoće sjemena
* Odjel za poljoprivrednu tehniku i melioracije
* Odjel - Agrokemijski  laboratorij
* Služba općih poslova
* Financijska služba
* Radna jedinica Sjemensko dobro

Tijela Instituta (čl. 23. Statuta) su:

1. Upravno vijeće

- vodi financijsku i poslovnu politiku Instituta (čl. 24.-28. Statuta);

2. Ravnatelj

- predstavlja, zastupa i rukovodi radom Instituta (čl. 29.-37. Statuta);

3. Znanstveno vijeće

- utvrđuje i provodi znanstvenu politiku Instituta (čl. 38.-44. Statuta);

4. Znanstveni odbor

- ima savjetodavnu ulogu u radu Znanstvenog vijeća (čl. 45.-48. Statuta):

5. Stručni kolegij

- raspravlja, daje mišljenja i preporuke o svim pitanjima značajnim za rad i djelatnost Instituta (čl. 49.-51. Statuta).

Poljoprivredni institut Osijek proračunski je korisnik državnog proračuna upisan u Registar proračunskih i izvanproračunskih korisnika. S obzirom na to da je Institut obveznik poreza na dobit i poreza na dodanu vrijednost za svoju cjelokupnu djelatnost, poslovne knjige vodi sukladno Zakonu o računovodstvu (NN 78/15, 134/15, 120/16,116/18, 42/20 i 47/20) i predaje izvještaje za poduzetnike.

Uz finacijske izvještaje koje izrađuje i predaje u skladu sa Zakonom o računovodstvu (financijski izvještaji za poduzetnike), Institut je od 1. siječnja 2019. obvezan predavati (dodatne) financijske izvještaje u skladu sa zakonodavnim okvirom koji uređuje proračunsko računovodstvo pa je za potrebe izrade tih izvještaja dužan osigurati prevođenje podataka iz poduzetničkog na proračunsko računovodstvo.

**Bilješke uz bilancu**

Sukladno članku 14. Pravilnika o financijskom izvještavanju u proračunskom računovodstvu (NN 3/15) te Pravilnika o izmjenama (NN 112/2018.) dostavljamo obvezne bilješke uz Bilancu.

Bilješka 1. Popis ugovornih odnosa

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.br. | Datum izdavanja jamstva | Instrument osiguranja | Iznos danog jamstva u kn | Primatelj jamstva | Namjena | Dokument | Napomena | AOP BIL |
| 1. | 01.12.2009. | Zadužnica | 100.000 | HEP Opskrba d.o.o. | Osiguranje plaćanja | Ugovor | - | 244/245 |
| 2. | 23.11.2010. | Zadužnica | 200.000 | INA d.d. | Osiguranje plaćanja | Ugovor | Za INA kartice | 244/245 |
| 3. | 12.01.2018. | Mjenica | 50.000 | Autoslavonija d.d. | Osiguranje plaćanja | Ugovor | Za registracije službenih vozila | 244/245 |
| 4. | 23.09.2020. | Zadužnica | 200.000 | BASF Croatia d.o.o. | Osiguranje plaćanja | Ugovor | - | 244/245 |
| 5. | 03.05.2021. | Zadužnica | 500.000 | BASF Croatia d.o.o. | Osiguranje plaćanja | Ugovor | - | 244/245 |
| 6. | 13.05.2021. | Zadužnica | 5.000.000 | Zagrebačka banka d.d. | Osiguranje povrata kredita | Ugovor | Kratkoročni revolving kredit | 244/245 |
| 7. | 15.09.2021. | Zadužnica | 100.000 | Hrvatski zavod za zdravstveno osiguranje | Osiguranje plaćanja | Ugovor | Naknada štete po osnovi bolovanja | 244/245 |
| 8.  | 30.11.2021. | Zadužnica | 201.884 | Zagrebačka banka d.d. | Bankarska garancija | Ugovor | Obročna uplata komunalnog doprinosa Gradu Osijeku | 244/245 |

Bilješka 2. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Red.br. | Tužitelj | Tuženik | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Fizička osoba | PIO\* | Isplata razlike u plaći | 5.415,37 | ? | Tijekom 2022. godine | 09.03.2021. |
| 2. | Fizička osoba | PIO | Naknada izgubljene zarade | 164.069,09 | ? | ? | 06.03.2019. |
| 3. | Fizička osoba | PIO | Utvrđivanje nezakonite odluke o otkazu | ? | ? | ? | 27.01.2020. |
| 4. | Fizička osoba | PIO | Razvrgnuće suvlasništva | ? | ? | ? | 20.05.2019. |

\*Poljoprivredni institut Osijek

1. Spor protiv PIO – radi isplate razlike u plaći temeljem odredbi Izmjena i dopuna Sporazuma o osnovici za plaće u javnim službama:

- vrijednost spora 5.415,37 kn bez zateznih kamata i troškova parničnog postupka,

- očekuje se odljev financijskih sredstava u 2022. godini zbog donesene Presude Vrhovnog suda na koju se tuženica poziva.

2. Spor protiv PIO – radi naknade materijalne štete zbog izgubljene zarade u iznosu od 164.069,09 kn i mjesečne doživotne rente u iznosu od 2.550,34 kn bez zateznih kamata i troškova parničnog postupka:

- Presudom Općeg suda je odbijen tužbeni zahtjev,

- Presudom Županijskog suda u Zagrebu potvrđena je prvostupanjska presuda,

- uložena je žalba,

- 17.11.2021. održano pripremno ročište, očekuje se zakazivanje ročišta za glavnu raspravu.

Ne može se procijeniti vrijeme završetka spora ni financijski učinak.

3. Spor protiv PIO – zbog utvrđivanja nezakonite odluke o otkazu:

- održano prvo pripremno ročište 06.10.2020.,

- drugo pripremno ročište zbog Covid 19 zakazano za 09.04.2021.,

- održano ročište dana 29.10.2021. te doneseno Rješenje kojim se tužba u cijelosti povlači,

- uložena žalba na Rješenje te je doneseno Rješenje kojim se ono ukida i predmet vraća na ponovni ugovor.

Ne može se procijeniti vrijeme završetka spora ni financijski učinak.

4. Spor protiv PIO – radi razvrgnuća suvlasništva:

- održano ročište pred Općinskim sudom u Osijeku,

- zakazano vještačenje,

- nakon vještačenja održano ročište te se očekuje donošenje Presude.

U sudskom sporu se procjenjuje da će doći do razvrgnuća suvlasničke zajednice te da će Institutu biti smanjena nekretnina za 720 m².

Bilješka 3. Promjene na imovini (AOP 001)

Promjene imovine u odnosu na početak godine iznose 5,1%. Povećanje imovine odnosi se na nove nabavke nefinancijske imovine.

Proizvedena kratkotrajna imovina (AOP 058) manja je za 1,2% u odnosu na početak godine.

Zalihe za obavljanje djelatnosti su povećane za 43,1% u odnosu na početak godine, dok su zalihe proizvodnje i proizvoda smanjene za 13,4%. Roba za daljnju prodaju povećana je za 3,3%.

Financijska imovina (AOP 063) povećana je za 36,3%. Povećanje se odnosi na povećanje novčanih sredstava na žiro računima, blagajni, kao i na povećanje ostalih potraživanja.

Bilješka 4. Promjene na obvezama i vlastitim izvorima (AOP 169)

Promjene na obvezama i vlastitim izovrima u odnosu na početak godine iznose 5,1%. Promjene se odnose na promjenu obveza za 22,6%, uglavnom za materijalne rashode, dok su obveze za nabavku nefinancijske imovine smanjene za 55,6%.

Primarna djelatnost Instituta je obiman znanstveno-istraživački rad koji između ostalog rezultira stvaranjem sorata, hibrida i voćnih sadnica koje se zatim umnažaju na vlastitim i površinama u zakupu, a zatim pronalaze svoje mjesto na tržištu. Stoga rezultat poslovanja Instituta umnogome ovisi o tržištu i odnosima na tržištu. Specifičnost ovakvog poslovanja dovodi do toga da Institut ima odstupanja na pojedinim pozicijama u bilanci koja nisu uobičajena za proračunske korisnike (potraživanja i obveze).

**Bilješke uz PR-RAS**

Bilješka 1. Prihodi poslovanja

Rezultat poslovanja Instituta u velikoj mjeri ovisi o tržištu i odnosima na tržištu. Zbog specifičnosti poslovanja odstupanja na pojedinim pozicijama u PR-RAS-u koja Institut ima nisu uobičajena za proračunske korisnike (AOP 001). Prihodi poslovanja veći su za 24% u odnosu na prošlu godinu. Ako se uzme u obzir način poslovanja i ostvarivanje prihoda koje prvenstveno ovisi o tržištu takvo odstupanje nije neuobičajeno.

Bilješka 2. Rashodi poslovanja

Kod usporedbe rashoda poslovanja (AOP 146) vidljivo je da su oni porasli za 14,6% u odnosu na prošlu godinu. Odstupanje u strukturi rashoda uvjetovana su specifičnostima proizvodnje što je opet rezultat načina poslovanja Instituta.

Bilješka 3. Ukupan manjak prihoda

Ukupan manjak prihoda (AOP 409) je u odnosu na prošlu godinu manji za 15,9%. Nenaplaćeni prihodi veći su za 8,2%. Ukupan iznos nenaplaćenih prihoda je 10.912.712 kn.

**Bilješke uz RAS-funkcijski**

Bilješka 1.

Rashodi prema fukcijskoj klasifikaciji veći su u odnosu na prošlu godinu za 19,6%.

**Bilješke uz Obveze**

Bilješka 1.

Stanje obveza na kraju 2021. godine veće je u odnosu na stanje 01.01.2021. godine i to za 4.578.581 kn ili 23,69%. Stanje dospjelih obveza je 13.998.811 kn. Od toga stanje obveza prema proračunskim korisnicima iznosi 1.402.442 kn; stanje obveza za rashode poslovanja je 7.802.510 kn; stanje obveza za nabavku nefinancijske imovine je 116.309 kn; stanje obveza za financijsku imovinu je 4.677.550 kn.

Stanje nedospjelih obveza iznosi 9.909.775 kn.

**Bilješke uz obrazac P-VRIO**

Bilješka 1.

Promjene u vrijednosti i obujmu imovine i obveza Instituta prvenstveno ovise o proizvodnji koja je „tvornica pod otvorenim nebom“ te tržištu i odnosima na tržištu. Zbog specifičnosti poslovanja odstupanja na pojedinim pozicijama u Obrascu P-VRIO koja Institut ima nisu neuobičajena s obzirom da je Institut po svom poslovanju jedinstven u Republici Hrvatskoj.

Osijek, 11.02.2022.

Voditelj računovodstva

Anuša Rešetar, dipl. oec.

 Ravnatelj

 Prof. dr. sc. Zvonimir Zdunić, EMBA